|  |  |
| --- | --- |
| eikona prof fb twiter  Ηρώων Πολυτεχνείου 82,  Πειραιάς 18536   210.41.81.664  Αγίου Ελευθερίου 48,  Καμίνια 18541   213.04.51.414.  e-mail: [info@polytopo.edu.gr](mailto:info@polytopo.edu.gr) | ΤΑΞΗ: **Γ1’ ΓΥΜΝΑΣΙΟΥ**  ΜΑΘΗΜΑ: **ΑΡΧΑΙΑ**  ΔΙΔΑΣΚΟΥΣΑ: ΔΕΣΠΟΙΝΑ ΣΥΡΙΓΟΥ |

**ΔΙΑΓΩΝΙΣΜΑ: ΑΡΧΑΙΑ ΕΛΛΗΝΙΚΑ ΑΠΟ ΠΡΩΤΟΤΥΠΟ**

**ΚΕΙΜΕΝΟ: Η μουσική εξημερώνει,** **Πολύβιος, Ἱστορίαι 4.20.4-21.1**

Mουσικὴν [...] πᾶσι μὲν ἀνθρώποις ὄφελος ἀσκεῖν, Ἀρκάσι δὲ καὶ ἀναγκαῖον. [...] Παρὰ

μόνοις γὰρ Ἀρκάσι πρῶτον μὲν οἱ παῖδες ἐκ νηπίων ᾄδειν ἐθίζονται κατὰ νόμους τοὺς

ὕμνους καὶ παιᾶνας, οἷς ἕκαστοι κατὰ τὰ πάτρια τοὺς ἐπιχωρίους ἥρωας καὶ θεοὺς

ὑμνοῦσι· μετὰ δὲ ταῦτα [...] πολλῇ φιλοτιμίᾳ χορεύουσι κατ’ ἐνιαυτὸν τοῖς Διονυσιακοῖς

αὐληταῖς ἐν τοῖς θεάτροις [...]. Καὶ τῶν μὲν ἄλλων μαθημάτων ἀρνηθῆναί τι μὴ γινώσκειν

οὐδὲν αἰσχρὸν ἡγοῦνται, τήν γε μὴν ὠδὴν οὔτ’ ἀρνηθῆναι δύνανται διὰ τὸ κατ᾿ ἀνάγκην

πάντας μανθάνειν, οὔθ’ ὁμολογοῦντες ἀποτρίβεσθαι διὰ τὸ τῶν αἰσχρῶν παρ’ αὐτοῖς

νομίζεσθαι τοῦτο. [...] Ταῦτά τέ μοι δοκοῦσιν οἱ πάλαι παρεισαγαγεῖν οὐ τρυφῆς καὶ

περιουσίας χάριν, ἀλλὰ θεωροῦντες μὲν τὴν ἑκάστων αὐτουργίαν καὶ συλλήβδην τὸ τῶν

βίων ἐπίπονον καὶ σκληρόν, θεωροῦντες δὲ τὴν τῶν ἠθῶν αὐστηρίαν, ἥτις αὐτοῖς

παρέπεται διὰ τὴν τοῦ περιέχοντος ψυχρότητα καὶ στυγνότητα τὴν κατὰ τὸ πλεῖστον ἐν

τοῖς τόποις ὑπάρχουσαν.

**ΠΑΡΑΤΗΡΗΣΕΙΣ**

**ΘΕΜΑ 1ο**

**1α.** **Από το κείμενο που σας δίνεται να μεταφράσετε το απόσπασμα:**

<< Mουσικὴν [...] πᾶσι μὲν ἀνθρώποις … αὐληταῖς ἐν τοῖς θεάτροις.>>

(μονάδες: 4)

**1β. Τι ήθελαν να πετύχουν οι Αρκάδες καθιερώνοντας την καλλιέργεια της μουσικής και του τραγουδιού;**

(μονάδες: 4)

**ΘΕΜΑ 2ο**

**2. Να αντιστοιχίσετε τις λέξεις του κειμένου (Α΄ Στήλη) με τις λέξεις της νέας ελληνικής (Β΄ Στήλη) που έχουν ετυμολογική συγγένεια. Δύο λέξεις της Β΄ Στήλης περισσεύουν.**

|  |  |
| --- | --- |
| **Α΄ ΣΤΗΛΗ** | **Β΄ ΣΤΗΛΗ** |
| 1. ᾄδειν  2. γινώσκειν  3. παρεισαγαγεῖν  4. θεωροῦντες | α. εισαγωγή  β. γέννα  γ. άσμα  δ. γνώση  ε. θεώρημα  στ. άδειος |

(μονάδες: 4)

**3. Για όσα ρήματα βρίσκονται στην οριστική αορίστου β΄ να γράψετε το ίδιο πρόσωπο στην προστακτική στην ίδια φωνή αορίστου β΄.**

1. εἶπες

2. λαμβάνομεν

3. ἠγάγου

4. λάθητε

5. ἐμάθετε

6. παραβάλοι

7. ἔφυγον (γ΄ πληθ.)

(μονάδες: 4)

**4. Να μετατρέψετε την ενεργητική σύνταξη σε παθητική σημειώνοντας δύο διαφορετικούς τρόπους εκφοράς του ποιητικού αιτίου.**

Πρωταγόρας ἐδίδαξε τὴν ῥητορικὴν Ἱπποκράτῃ.

(μονάδες: 4)

**ΑΡΧΑΙΑ ΕΛΛΗΝΙΚΑ ΑΠΟ ΜΕΤΑΦΡΑΣΗ**

**ΘΕΟΝΟΗ:** Ελένη, **960**

τι λες για τα μαντέματά μου; Να τος

ο άντρας σου ο Μενέλαος, έχει χάσει

το είδωλό σου κι όλα τα καράβια.

Ξέφυγες συμφορές, δυστυχισμένε,

κι ήρθες χωρίς να ξέρεις αν θα μείνεις **965**

ή θα γυρίσεις πίσω στην πατρίδα·

υπάρχει αμάχη στους θεούς για σένα,

θα συναχτούν τη μέρα αυτή κι ο Δίας

θα λάβει την απόφασή του. Η Ήρα,

που πρώτα σε κατέτρεχε, σε στέργει **970**

τώρα και θέλει να γυρίσεις πάλι

στον τόπο σου μ' αυτήν κι όλη η Ελλάδα

να μάθει πως του Πάρη ο γάμος, δώρο

της Αφροδίτης, ήταν ένα ψέμα·

η Κύπριδα γυρεύει να εμποδίσει **975**

το γυρισμό σου, για να μη φανεί έτσι

πως με το μάταιο γάμο της Ελένης

της ομορφιάς επήρε το βραβείο.

Η τύχη σου όμως κρέμεται από μένα·

στον αδελφό μου άμα σε φανερώσω, **980**

χάθηκες, που το θέλει κι η Αφροδίτη, (…)

**ΕΛΕΝΗ:** Ικέτισσα, ω! παρθένα, σου προσπέφτω **987**

και σε παρακαλώ απ' της δυστυχίας

τη θέση αυτή, για μένα και για κείνον,

να μην τον χάσω, τώρα που τον βρήκα. **990**

Στον αδελφό σου μην το μαρτυρήσεις

πως ήρθε ο άντρας μου· έλα, γλίτωσέ τον,

σε ικετεύω, την παλιά σου ευσέβεια

για χάρη του αδελφού σου μην προδώσεις

κερδίζοντάς του την ευγνωμοσύνη  **995**

με ταπεινές κι άδικες πράξεις. Πάντα

μισεί ο θεός τη βία και προστάζει

ν' αποκτούν όλοι δίκαια τ' αγαθά τους.

**ΘΕΜΑΤΑ**

**1α.** Για τη σκηνή που μελετάμε έχουν διατυπωθεί ποικίλες κρίσεις. Έχει υποστηριχθεί συγκεκριμένα, ότι:

α. προσθέτει δραματική ένταση και προωθεί την εξέλιξη του δράματος·

β. είναι περιττή.

Να τεκμηριώσετε με λίγα λόγια κάθε μια από τις παραπάνω απόψεις.

(4 μονάδες)

**1β.** Να γράψετε για κάθε πρόταση τον κατάλληλο στίχο ή στίχους (μέχρι δύο συνεχόμενους στίχους) από το απόσπασμα που σας δίνεται, που επιβεβαιώνει/επιβεβαιώνουν την αλήθεια των παρακάτω προτάσεων.

α. Η Θεονόη έχει τόσο µεγάλη προφητική δύναµη, ώστε να γνωρίζει ακόµα και τις ενδόµυχες σκέψεις και επιθυµίες των θεών.

β. Η Θεονόη βάζει τον εαυτό της πάνω από τις Θεές, τονίζοντας ότι καλείται η ίδια να πάρει την οριστική απόφαση από την οποία θα εξαρτηθεί η τύχη του ζεύγους.

γ. Την ευγνωμοσύνη των άλλων πρέπει να την κερδίζεις με δίκαιες πράξεις.

δ. Η Ελένη επικαλείται την ευσέβεια της Θεονόης.

(4 μονάδες)

**2.** Να γράψετε μια περίοδο λόγου που θα αποδίδει περιληπτικά τους στίχους 987-997 (20-30 λέξεις).

(6 μονάδες)

**3.** Να εξηγήσετε τις ηθικές αξίες (κώδικας ηθικής συμπεριφοράς) που φανερώνονται μέσα από τα λόγια της Ελένης. Πιστεύετε ότι ισχύουν στη σύγχρονη πραγματικότητα; Να αιτιολογήσετε την άποψή σας.

(6 μονάδες)